b'\n_START_ARTICLE_\nPenn (Buckinghamshire)\n_START_SECTION_\nHistorie\n_START_PARAGRAPH_\nNavnet er opprinnelig brytonisk og betyr \xc2\xabh\xc3\xb8yde\xc2\xbb; landsbyen ligger p\xc3\xa5 et h\xc3\xb8ydedrag i Chiltern Hills, og fra t\xc3\xa5rnet i Treenighetskirken i Penn skal det v\xc3\xa6re mulig \xc3\xa5 se inn i \xc3\xa5tte grevskap p\xc3\xa5 en klar dag._NEWLINE_Det st\xc3\xb8rste godset i Penn er Segraves Manor, som tilh\xc3\xb8rte adelsfamilien Penn. Sybil Penn var amme for kong Edvard VI og dronning Elisabeth I. William Penn, som delstaten Pennsylvania er oppkalt etter, kommer ogs\xc3\xa5 fra denne familien. I 1735 d\xc3\xb8de Roger Penn uten mannlige arvinger, og godset gikk derfor over til hans s\xc3\xb8ster, som var gift med lord Curzon._NEWLINE_En liten husklynge, Penn Street, ligger omkring 1 1\xe2\x81\x842 km fra hovedlandsbyen._NEWLINE_Flere av husene er kj\xc3\xb8pt opp av forretningsmenn fra London, da stedet ligger n\xc3\xa6r veier inn til hovedstaden slik at det er mulig \xc3\xa5 pendle fra Penn._NEWLINE_Urnen til Donald Duart Maclean, som spionerte for Sovjetunionen under og etter andre verdenskrig, og senere ble oberst i KGB, ble satt ned p\xc3\xa5 kirkeg\xc3\xa5rden i Penn i 1983.'